મુંબઈ, તા. 20: આવકવેરા વિભાગે દેશના બિટકોઈન એક્સચેન્જો ઉપર દરોડા બાદ હવે બેંકો દ્વારા બિટકોઈન મામલે કાર્યવાહી કરવામાં આવી છે. સંદિગ્ધ વ્યવહારોને લઈને એસબીઆઈ, એક્સિસ, એચડીએફસી અને આઈસીઆઈસીઆઈ બેંક દ્વારા બિટકોઈનના વ્યવહારો સંબંધિત ખાતાઓ બંધ કરી દીધાં છે. સૂત્રોના કહેવા પ્રમાણે સંદિગ્ધ વ્યવહારો કરનારા એક્સચેન્જોના પ્રમોટર્સ પાસે લોન રિપેમેન્ટ સુનિશ્ચિત કરવા માટે આંતરિક ગેરંટીની પણ માગ કરવામાં આવી છે અને પૈસા ઉપાડવા માટેની પણ મર્યાદા નક્કી કરવામાં આવી છે.